แจ้งเตือนมีผู้ไม่หวังดีนำบัญชี Twitter กรมสรรพากร ไปใช้งาน ประชาชนอย่าหลงเชื่อ
กรมสรรพากร แจ้งว่า ขณะนี้มีผู้ไม่หวังดีนำบัญชี Twitter กรมสรรพากรไปใช้งาน โดยเปลี่ยนชื่อบัญชี รูปโปรไฟล์และข้อความต่างๆ รวมถึงลบข้อความทวีตที่ผ่านมา กรมสรรพากรขอแจ้งเตือนผู้ติดตามและใช้งาน Twitter กรมสรรพากร โปรดระมัดระวังการใช้งานและอย่าหลงเชื่อข้อมูลต่างๆ จากกลุ่มผู้ไม่หวังดี อย่างไรก็ตาม กรมสรรพากรได้ยุติการใช้บัญชีทวิตเตอร์ @Revenuedept แล้ว และประสานงานกับหน่วยงานที่เกี่ยวข้องเพื่อดำเนินการทางกฎหมายต่อไป ทั้งนี้ จากการตรวจสอบสถานการณ์ดังกล่าว พบว่า มีบัญชีผู้ใช้งาน Twitter ของกรมสรรพากรเท่านั้นที่ได้รับผลกระทบ และขอยืนยันว่าระบบสารสนเทศของกรมสรรพากร ยังมีความมั่นคงปลอดภัยและให้บริการได้ตามปกติ